Meryeme Şahîn 1ê gulana 2019î de şaristanê Hamburgî yê Almanya de bibî hedefê hêrişê mêrdeyê xo yê verênî Kalender Erdoganî. Roniştişê dewaya şîdetî Mehkemeya Eyaletê Hamburgî de ame kerdene.
Roniştişî ra verî dezgehanê cinîyan ê Hamburgî seba ke paştî bidê Meryeme Şahîn verê bînaya mehkeme de nawnayîşêk kerd.
Nawnayîş hetê Îtîfaqê Cinîyan ê Mîyanneteweyî û Paştdayîşê Cinîyan ê Ewropa ra ame kerdene. Qiseykerdoxan waşt ke sûcê vera ciinîyan sey sûcê vera merdimîye bêro ercnayene.
Nawnayîş de çarçewa Kampanyaya '100 Sebebê Seba Hukmkerdişê Dîktatorî' de îmzayî arê dîyayî.
